**KATALIKŲ TIKYBOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Katalikų tikybos bendrosios programos (toliau – BP) įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai.*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7b50ada7b1-6768-4124-a56c-8bd9bba95d1b%7d&action=view&wd=target%286.%20Veikl%C5%B3%20planavimo%20pavyzd%C5%BEiai.one%7C9a3f23dc-563a-4923-bf5a-09d1eff2fea6%2F1%E2%80%932%20klas%C4%97s%7C141f3bd8-c8e7-41c5-ba92-79bd7dfdaace%2F%29&wdorigin=NavigationUrl)Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis [Švietimo portale](https://www.emokykla.lt) pateiktos BP [atvaizdavimu](https://www.emokykla.lt/bendrosios-programos/pradinis-ugdymas/19) su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo.

Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas.

Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) citatos.

Pateiktame ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose dalykui numatyto valandų skaičiaus paskirstymas: :

* stulpelyje *Mokymo(si) turinio sritis, tema* yra pateikiamos Katalikų tikybos bendrosios programos (toliau – BP) mokymosi turinio sritis ir tema, kurią mokytojas gali pasipildyti/pasikeisti savo nuožiūra;
* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui.

**KATALIKŲ TIKYBOS ILGALAIKIS PLANAS 9 IR I GIMNAZIJOS KLASEI**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_

Pamokų skaičius: 1 pamoka per savaitę , iš viso 37 pamokos

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MOKYMO IR MOKYMOSI TURINYS/ ILGALAIKIS PLANAS**

|  |  |  |  |  |  |
| --- | --- | --- | --- | --- | --- |
| **Tema/**  **etapo (ciklo) pavadinimas**  (kontroliniai darbai, mokinių įsivertinimas) | **70 proc.**  **26 val.** | **30 proc.**  **37 val.** | **Orientacinė temos įvykdymo data** | **Vertinimo būdai ir formos** | **Ugdymas**  **kitose aplinkose, atviros pamokos** |
| **Supažindinimas su katalikų tikybos programa, vertinimo ir įsivertinimo kriterijais ir būdais** | 1 |  | Rugsėjis | Pokalbis | Mokymasis bendradarbiaujant klasėje |
| **A1 Biblijos aktualumas**   1. Ar verta skaityti Bibliją šiandien? 2. Kokie yra skirtumai ir panašumai tarp Senojo ir Naujojo Testamentų? | 1-2 |  | Rugsėjis | Testas | Mokymasis klasėje, bibliotekoje |
| **B2 Dievo įvaizdžiai.**   1. Kas ir koks yra Dievas? 2. Kokiu Dievu niekada netikėčiau? | 1-2 |  | Spalis | Apklausa žodžiu | Mokymasis bendradarbiaujant klasėje. |
| **A2 Biblinės ir šiuolaikinės kultūros skirtumai ir sąsajos**   1. Ar Jėzus palyginimuose kalbėtų apie programuotoją? 2. Ar Dievas sukūrė blogį? 3. *Tabakas ir alkoholis. Socialinės aplinkos įtaka paauglio vertybių ir nuostatų formavimuisi (ATP).* | 1-2 |  | Spalis | Kūrybinis darbas | Mokymasis bendradarbiaujant klasėje    Atvira pamoka |
| **B3 Protas ir tikėjimas.**   1. Ar Biblija moko apie sukūrimą ir evoliuciją? Ar tikėjimas Dievu prieštarauja mokslui? 2. *Žmogaus asmenybės aspektai (UK)* 3. Kur galima sutikti Dievą: tvarte, laboratorijoje, bažnyčioje ar žmogaus širdyje? | 1-2 |  | Lapkritis | Pokalbis | Mokymasis bendradarbiaujant klasėje. |
| **B1 Diskusiniai klausimai apie Jėzaus dieviškumą ir žmogiškumą**   1. Kodėl Dievui reikėjo tapti žmogumi? Ar Jėzus buvo vedęs? 2. Ką Dievas liudija apie save atsiųsdamas savo Sūnų Jėzų? (Jėzuje Kristuje pažįstame Dievą). 3. Ar kažkas pasikeitė po Jėzaus Prisikėlimo? | 2-3 |  | Lapkritis | Apklausa raštu | Mokymasis bendradarbiaujant klasėje. |
| **C1 Bažnyčia vakar ir šiandien.**   1. Ar tikrai lietuviai buvo pakrikštyti prievarta? Ar visada žmogus yra laisvas tikėti? 2. Ar bažnyčia turtinga? | 1-2 |  | Gruodis | Pranešimas | Mokymasis bendradarbiaujant klasėje. Išvyka į muziejų. |
| **A3 Susiskaldęs žmogus.**   1. Kodėl kenčia nekaltas? Kur Dievas, kai skauda? 2. Pasirinkimas: būti gailestingu ar teisingu? Kaip elgtis su sunkiais žmonėmis? | 1-2 |  | Gruodis | Minčių žemėlapis | Mokymasis bendradarbiaujant klasėje |
| **D2 Nuo atsivėrimo iki atsivertimo**   1. Ar persekiotojas gali tapti apaštalu?   Ar įmanoma atsiversti nukritus nuo arklio?   1. Atsiverčiau, o kas toliau? (dvasinio gyvenimo principai) | 1-2 |  | Sausis | Projektas | Kolegialus grįžtamasis ryšys |
| **D1 Keičianti gyvenimą malda**   1. Ar mano siela neserga anoreksija? Kaip galiu mankštinti savo širdį? 2. Kokie vaistai gydo nuo nerimo? Kaip suderinti darbą ir maldą? | 1-2 |  | Sausis | Savirefleksija | Išvyka į Šiaulių Šv. apaštalų Petro ir Pauliaus katedrą |
| **D3 Esame pašaukti**   1. Ar kiekvienas esame pašauktas? *Draugystę palaikantys ir griaunantys veiksniai (SLURŠ)* 2. Ar vienuolis yra vienas? 3. Kunigystė - darbas ar pašaukimas? 4. Kodėl negera žmogui būti vienam? | 2-3 |  | Vasaris | Apklausa raštu | Liudijimas, susitikimas su kunigu, vienuoliu, vienuole |
| **C3 Sakramentai įvairiose gyvenimo situacijose**   1. Kokie yra septyni būdai tapti išmintingesniu, laimingesniu ir geresniu? 2. Ar galima sakramentus priimti nepasiruošus? | 2-3 |  | Kovas | Grupinio darbo pristatymas | Mokymasis bendradarbiaujant klasėje |
| **E4 Karitatyvinės veiklos galimybės Bažnyčioje**   1. Kokiuose tinkluose Jėzus žvejotų šiandien? 2. Kodėl krikščionis negali likti nuošalyje? | 1-2 |  | Balandis | Projektas | Mokymosi veikla klasėje, naudojantis informacinėmis komunikacinėmis technologijomis |
| **E1 Asmens orumas ir savigarba**   1. Ar tikrai gyvenimas mažytis ir nėra ko varžytis? *(SLURŠ)* 2. Kodėl verta laukti? *(SLURŠ)* | 1-2 |  | Balandis/ gegužė | Debatai | Susitikimas su Šiaulių vyskupijos šeimos centro darbuotojais |
| **E2 Nuo vartojimo iki globojimo.**   1. Ką pasirinksi - viešpatauti ar tarnauti? 2. *Socialinės aplinkos ir socialinių vaidmenų įtaka žmogaus karjeros sprendimams. Galimų socialinių vaidmenų apžvalga asmenybės raidoje (UK).* | 1-2 |  | Gegužė/  birželis | Grupinio darbo pristatymas | Išvyka/susitikimas su socialinę veiklą vykdančiomis organizacijomis ar socialiai pažeidžiamais asmenimis |
| **E3 Vienas pasaulis – viena žmonija**   1. Kaip padėti dejuojančiai planetai? | 1 |  | Birželis | Projektas | Lauko klasė |
| **Tikybos programų apibendrinimas, refleksija ir įsivertinimas.** | 1 |  | Birželis | Apklausa raštu ir žodžiu, Refleksijos metodai | Mokymasis bendradarbiaujant klasėje |
| ***Rezervinis laikas*** | 1-2 |  |  | Apklausa |  |